Operasie boomsnoei. – Perdebytjie se nes
Posted on Maart 14, 2019 Maart 14, 2019 deur perdebytjie
Per regulasie is sypaadjiebome munisipale eiendom en mag die gewone burger nie daaraan raak nie. Ons bome is dertig jaar laas nog tydens die ou bedeling gesnoei. Intussen het ‘n paar bure self die ou bome getakel, maar ons is wetsgehoorsame burgers en het die regte weë gevolg, om die nou gevaarlike boom op ons sypaadjie te laat snoei. Die hemelhoë boom vol dooie takke, kon enige oomblik in ons erf val, met groot skade aan ons tronkheining en huis. Ook was voertuie en voetgangers op straat in gevaar.
So het die boom gelyk…dit hel gevaarlik oor en die stam onder is lelik gekraak…
Na verskeie aanmeldings, taaknommers, foonoproepe en beproefde geduld, daag die span drie weke later!! hier op…sewe van hulle met ‘n vragmotor en bakkie…
Daar word summier gesê die vragmotor moet op die grasperk op die sypaadjie getrek word, ten spyte van my protes en verwysing na die hysbak wat gemaklik kan bykom as die vragmotor in die straat geparkeer bly…
Die gevolg is ‘n helse sloot, waarvan ek nie ‘n foto geneem het nie, want ek was te kwaad. Tuinman het die hele volgende dag gewerk om die gat op te vul en die gras te herstel.
Eerstens word die droë takke met ‘n saag op ‘n lang stok, gesny…
Intussen klim twee manne in die hysbak en posisioneer hulself strategies…
Mens sien net takke waai…
Die groot petrolsaag word nou nader getrek…
Intussen saag die grondspan die takke op en laai dit op ‘n bakkie.Die groot blarerige takke word deur ‘n kloubekhyskraan op die vragmotor gelaai…
Binne twee ure is die takie afgehandel en dis die eindproduk, wat my laat op en af spring van loutere vreugde! Uitsig van my huis af…
Prentjie van die straat af…
Die boom is steeds vol dooie takke en hulle kon dit netsowel gelos het. Ek het klaar iemand gehuur om nou op eie koste die gemors reg te maak! Let op die dooie boom aan die oorkant, links…
Toe ek vra hulle moet dit ook snoei, is daar vir my gesê daardie huiseienaar moet dit aanmeld. Ek dag dis munisipale bome en hulle verantwoordelikheid!
Wel ek gee nou nie ‘n duiwel om nie, hierdie munisipale eiendom gaan ek self uitsorteer, al word ek aangekla van “defacing of government property”!
(Let op, geen veiligheidsklere of helms op die kop nie!)
31 Replies to “Operasie boomsnoei.”
Maart 14, 2019 om 2:15 nm
Ai, Perdebytjie. Ek is nou eers bly ek is op hok oppie plaas. Sou chaos veroorsaak het as ek by jou was! 😉
Maart 14, 2019 om 2:18 nm
Dit het nou twee weke terug gebeur, Vuurvliegie. Ek was so kwaad dat ek nou eers daaroor blog, anders was daar dalk groot woorde gebruik, wat nie in my woordeskat hoort nie!
Maart 14, 2019 om 4:01 nm
Goed dat je het van je af kunt schrijven. Anders zou je inderdaad erg boos kunnen worden.
Maart 14, 2019 om 4:06 nm
Oe, Suske…ek was omtrent boos! Elke keer as ek die boom sien, voel ek sommer lus om op te styg en weg te vlieg!
Maart 14, 2019 om 3:30 nm
Grrrrrrrrrrrrr!!! Maak mens goed de vieste in
Maart 14, 2019 om 4:03 nm
Ek was so vol moed, want dit het gelyk of hulle weet wat hulle doen, totdat “lunch hour” aangebreek het. Net daar het hulle spoed verloor en verdwyn!
Maart 14, 2019 om 3:32 nm
Ek ken daai redelose, radelose kwaad vir burokrasie en onbevoegdheid! Stem ook om liewer self plan te maak en een keer klaar reg doen.
Maart 14, 2019 om 5:56 nm
Ach die boomchirurgen toch… ik begrijp je woede. Goed dat je het hier eens van je afschrijft. Hopelijk raakt het toch nog opgelost.
Maart 14, 2019 om 6:37 nm
Ek wens hulle wil die mense leer om dit reg te doen!
Maart 14, 2019 om 6:08 nm
Gevaarlijk werkje, dit. Het valt ook op dat enkel gekleurde mensen dit werk doen…
Maart 14, 2019 om 6:36 nm
Baie gevaarlike werk en sonder veiligheidsklere of beskermende hoede op die kop nie. Ons munisipaliteite voel niks vir hul werkers nie.Die gekleurde mense is in die meerderheid en die werk word vir hulle gereserveer.
Maart 14, 2019 om 6:13 nm
Zo, goed gedaan! Dat is een stuk veiliger!
Maart 14, 2019 om 7:12 nm
Ons gaan die res self verder afsaag, want daar is steeds dooie gevaarlike takke.
Maart 14, 2019 om 6:18 nm
In die lewe! Niks maak my so seer as wanneer die natuur en bome veral, so verniel word nie. Sterkte!
Maart 14, 2019 om 6:31 nm
Ons gaan nou die booom gelyk laat afsnoei.Dit sal vir ‘n jaar of wat sleg lyk, maar as die stompe weer uitloop sal dit hopelik beter lyk.
Maart 14, 2019 om 7:01 nm
Dit is omtrent n gedoente! Maak mens so vies as hulle so aanjaag! Sterkte daar!
Maart 14, 2019 om 7:08 nm
Maart 15, 2019 om 1:22 vm
Lyk my die gesegde dat as jy iets reg gedoen wil he moet jy dit maar self doen bly maar waar. Sterkte, Dina, met hierdie groot frustrasie!
Maart 15, 2019 om 3:02 vm
Netso…dankie vir inloer, Dries!
Maart 15, 2019 om 3:49 vm
Daai boom lyk nou soos my haarkapsel na een van my jaarlikse besoeke aan “n haarkapper. Ons inheemse waterbessiebome word op die oomblik gesnoei hier in ons kompleks. Ek slaan ook maar net my oë opwaarts.
Maart 15, 2019 om 3:06 nm
Hahaa, ek sien jou kapsel! Ek wens net die mense wil ‘n basiese kursus in snoei doen.
Maart 15, 2019 om 5:03 vm
Ek het ‘n geregistreeerde brief by my munisipaliteit laat alewer oor sypaadjie boom waaron ek hulle 2 keuses gee verwyder galfgrdeuurde takke binne 7 daw of hulle sal vir my onkostes met hofbevel vwe taal EN die nodige werk onder toesig van die twee plaaslike koerante4 doen.
Binne 48 uur van sie brief is die nodige gedoen
Maart 15, 2019 om 3:08 nm
Maart 15, 2019 om 9:32 vm
My genade! Red ‘n nasie 🤦🏼‍♀️
Maart 16, 2019 om 6:25 nm
Sal gaaf wees as hulle goed opgelei word want dit lyk darem of hulle alle toerusting vir die taak het. 😊
Maart 17, 2019 om 4:26 nm
Ja hulle was baie ywerig, maar heeltemal sonder leiding.
Maart 19, 2019 om 12:43 vm
prachtig hoe je hier het hele proces laat zien
Maart 19, 2019 om 4:30 vm
Dankie, dit was heel interessant.
Maart 19, 2019 om 9:02 vm
Ai… dit laat my wonder… sal dinge ooit regkom daar?
Mooi geskryf maar daar is ongelukkig nir ‘n pil vir stupid nie!!
Maart 19, 2019 om 4:47 nm
Mens leer maar om daarmee saam te leef en jou eie planne te maak.
Vorige bydraeVorige #Woordsnoere 2: Maandagoggend-trapleer-spinnekop-rieldans.
Volgende bydraeVolgende Ekke…